cyanic-selkie/wikianc huggingface dataset:
Rintamaa
Kylän ja jakokunnan tasolla vastaava käsitepari on ollut kotitilukset ja ulkotilukset, joista puhuttaessa myös on voitu käyttää käsitettä rintamaa  kotitilusten synonyyminä. Kotitilukset koostuivat aidatuista kotipelloista ja niihin mahdollisesti liittyvistä niityistä ja laitumista. Ulkotilukset olivat tämän aidatun alueen ulkopuolella sijainneita metsiä, niittyjä ja laitumia.
Nokia N79
Käyttöjärjestelmä ja ohjelmisto
Puhelimen käyttöjärjestelmä on Symbian OS. GPS-vastaanotinta hyödyntävä Nokia Kartat -navigointisovellus sisältää ääniohjauksen. Laitteeseen voi ladata muitakin karttasovelluksia kuten Google Maps. Laitteessa on Internet-selain syötteiden tuella, musiikki- ja videosoitin sekä pelejä. Siihen voi ladata verkosta lisää Symbian-sovelluksia. Valikot osaavat hyödyntää NaviWheel-toimintoa, toisin sanoen liikkuminen valikoissa on mahdollista liu'uttamalla sormenpäätä navi-näppäimen reunoja pitkin.
Savonlinnan Pikkukirkko
Savonlinnan Pikkukirkko on Savonlinnan keskustassa sijaitseva profeetta Sakarialle ja vanhurskas Elisabetille pyhitetty ortodoksinen kirkko. Kirkko rakennettiin vuonna 1846 ortodoksiseksi kirkoksi, mutta se myytiin vuonna 1938 luterilaiselle seurakunnalle, kunnes kirkon ostamista varten perustettu Savonlinnan Pikkukirkko -kulttuuriyhdistys osti sen vuonna 2017. Kirkko toimi muutaman vuoden yhdistyksen omistuksessa ekumeenisena tilana, mutta siellä ei ollut säännöllistä jumalanpalvelustoimintaa. Vuonna 2022 Saimaan ortodoksinen seurakunta teki päätöksen Pikkukirkon ostamisesta ja kirkko palasi takaisin alkuperäiseen käyttöön ortodoksisena kirkkona. Savonlinnassa sijaitsee myös toinen ortodoksinen kirkko, jonka Saimaan ortodoksinen seurakunta laittoi myyntiin Pikkukirkon ostamisen jälkeen.
Welterwerk
Welterwerk-albumin konsepti on saatu aikaan tarkalla soitannalla, megafonilla särötetyillä vokalisointikohdilla, tšekkiläisillä kansanmusiikkiosilla, tšekinkielisillä puheosuuksilla ja mandoliinin sekä trumpetin soitolla. Victor Comrade, Niemand Geht Vorbei ja Vulgo Vesper ovatkin instrumentaalikappaleita, jotka keskittyvät erityisesti luomaan albumin tunnelmaa mainittujen elementtien sekä lähinnä vanhoilta, sodanaikaisilta radiokuulutuksilta kuulostavien samplejen avulla. Albumin konseptia tukee myös kansilehden kuvat teollisuuskoneista ja yhtyeen jäsenistä upseeriunivormuissa. Rullett on norjankielinen kappale. Welterwerkin sanoitukset sisältävät runsaasti erikoisia termejä ja latinankielisiä fraaseja kuten "Ad hoc" ja "Sine qua non".
Neápoli (Lakonia)
Neápoli sijaitsee Maléan niemimaalla Lakonianlahteen kuuluvan pienemmän Neápolinlahden rannalla. Kaupunkia kutsutaan usein nimellä Neápoli Voión, "Voiéksen Neápoli", erotukseksi muista Kreikan samannimisistä kaupungeista. Kaupunki muodostaa laajemman kaupunkiyhdyskunnan (Δημοτική Κοινότητα Νεαπόλεως, Dimotikí Koinótita Neapóleos), johon kuuluu myös Paradeísin kylä. Koko kaupunkiyhdyskunnan väkiluku on 3 130. Neápoli oli lakkautetun Voiéksen kunnan kuntakeskus.
Stadtlohnin taistelu
Taistelu
Osapuolet kohtasivat taistelukentällä 6. elokuuta. Protestantit olivat lukumääräisesti alakynnessä.Braunschweigin armeijassa oli 16 000 sotilasta, 5 000 ratsumiestä, neljä kanuunaa ja kaksi mörssäriä. Thillyn komennossa oli yhteensä 28 000 miestä ja kolme tykkiä. Tykkien alivoimasta huolimatta keisarillisten joukkojen onnistui murtaa protestanttien rivit tykkitulellaan. Braunschweigin miehet kääntyivät paniikinomaiseen pakoon kohti läheistä Herfordin kaupunkia selustassa. Thillyn kroatialaiset ratsumiehet iskivät pakenijoiden joukkoon surmaten näistä monia.
Clapham Rovers FC
Seura voitti FA Cupin kertaalleen 1880, kun se voitti loppuottelussa Oxfordin yliopiston maalein 1–0. Edellisenä vuonna seura oli yltänyt jo FA Cupin loppuotteluun, mutta hävisi sen Old Etoniansille lukemin 0–1. Seura on yksi Rugby Football Unionin perustajajäseniä.
Viljo Tuomela
Matti Hyttinen, kirjailijanimi Viljo Tuomela (10. marraskuuta 1895 Juuka – 9. elokuuta 1977) oli suomalainen kotiseuturunoilija.
Lajos Batthyány
Aiheesta muualla
Lajos Batthyány
Tekken Tag Tournament 2
Peli sisältää uuden harjoittelumuodon nimeltä Fight Lab, jossa pelaaja ohjaa Combot-robottia. Pelimuoto sisältää haasteita jotka opettavat pelaamaan peliä. Pelaaja voi myös itse muokata Combotin liikkeitä haluamikseen.
Tekken Tag Tournament 2 panostaa suuresti internet-moninpeliin. Jokainen pelin ostanut pääsi ilmaiseksi käyttämään Namcon World Tekken Federation -sivustoa joka seurasi pelaajien tilastoja, mutta kyseinen palvelu suljettiin syksyllä 2013.
Blackstone Group
Historia
pienoiskuva|upright|Blackstonen perustaja [[Peter George Peterson|Peter G. Peterson oli aikaisemmin Lehman Brothers, Kuhn, Loeb Inc.:n toimitusjohtaja.]] Vuonna 1996 Blackstone oli mukana tapauksessa, jossa yrityksen osakas, tunnettu roskalaina-ekspertti Mikael Salovaara, joutui skandaalinkäryisesti eroamaan syytettynä olemattoman kaupan junailusta, johon oli liitetty Bucyrus-Erie Company. Salovaara oli siirtynyt 1994 Goldman Sachsilta Blackstonelle.
Taikatemppu
Taikatemppu eli taikominen on viihteellinen esitys, joka luo katsojille illuusion yliluonnollisesta taikuudesta. Taikatemppujen tekijästä käytetään nimityksiä taikuri, silmänkääntäjä ja illusionisti.
Historiaa
1900-luvun tunnettuja koomikkotaikureita ovat esimerkiksi englantilainen Tommy Cooper sekä yhdysvaltalaiset Carl Ballantine ja Penn ja Teller -kaksikko, jonka esiintymisiin kuuluu taikatemppujen menetelmien paljastaminen.
Lapinvero
Sanan merkitys 1600-luvun lopulla
Vuonna 1673 Ruotsin kruunu halusi suosia Lapin asuttamista ja antoi julistuksen, joka takasi Lappiin muuttaville uudisasukkaille ikuisen vapautuksen sotaväenotoista, viidentoista vuoden vapautuksen veroista ja tämänkin jälkeen alhaisemman verotuksen. Tuon alhaisemman veron nimi oli myös lapinvero.
Simo Ralli
Ja kehittää uutta viljavälipalaa. https://www.iltalehti.fi/tv-ja-leffat/a/c2b84961-5571-4fed-9cbc-9045a29d542a
Portagen ufo
Portagen ufo ja siihen liittynyt ufon takaa-ajo on tunnetuimpia modernin ajan ufohavaintoja. Tapaus sattui Yhdysvalloissa Ohion osavaltion Portagen piirikunnassa vuonna 1966.
The Oxford Times
The Oxford Times on vuonna 1862 perustettu viikoittain ilmestyvä sanomalehti, joka julkaistaan tiistaisin Oxfordissa, Yhdistyneessä kuningaskunnassa.
Martin Scorsese
Martin Charles Scorsese (s. 17. marraskuuta 1942 Queens, New York) on yhdysvaltalainen Oscar-palkittu elokuvaohjaaja ja -tuottaja.
Scorsese voitti vuoden 2006 parhaan ohjaajan Oscarin elokuvalla The Departed, oltuaan aiemmin ehdokkaana yhteensä seitsemän kertaa. Scorsese tunnetaan myös muun muassa elokuvista Taksikuski (1976), Kuin raivo härkä (1980) ja Mafiaveljet (1990), joissa kaikissa näyttelee Robert De Niro. Mafiaveljistä Scorsese sai muun muassa parhaan ohjauksen Bafta-palkinnon. Muita Scorsesen ja De Niron elokuvia ovat Sudenpesä (1973), New York, New York (1977), Koomikkojen kuningas (1983), Cape Fear (1991), Casino (1995) ja The Irishman (2019). 2000-luvulla Scorsesen luottonäyttelijä on ollut Leonardo DiCaprio. Heidän yhteisiä elokuviaan ovat Gangs of New York (2002), Lentäjä (2004), The Departed (2006), Suljettu saari (2010) ja The Wolf of Wall Street (2013).
Varhaisvaiheet
Scorsese syntyi New Yorkissa amerikansisilialaisille vanhemmille. Hän varttui Lower East Siden Pikku-Italiassa ja sai katolisen kasvatuksen. Vaikean astmansa vuoksi hän ei voinut urheilla muiden lasten tavoin, joten hän käytti vapaa-aikansa elokuvateatterissa ja televisiota katsellen, mikä herätti hänen kiinnostuksensa elokuvia kohtaan jo varhain. High schoolin jälkeen hän opiskeli elokuva-alaa New Yorkin yliopistossa ja valmistui maisteriksi vuonna 1966.
Coppolan jalanjäljillä
Casino (1995) käsitteli mafian nousua ja tuhoa Las Vegasissa 1970-luvulla. Samana vuonna ilmestyi Scorsesen Hollywoodin elokuvanteon kehitystä kuvannut dokumenttielokuva A Personal Journey with Martin Scorsese Through American Movies. Vuonna 1997 valmistunut Kundun käsitteli 14. dalai-laman elämäntarinaa.
Sgt. Pepper’s Lonely Hearts Club Band (kappale)
Äänitys
Kappale äänitettiin Abbey Road Studiosissa Lontoossa, studiossa numero 2. Soitinosuudet nauhoitettiin yhdessä sessiossa 1. helmikuuta 1967 ja lauluosuudet seuraavana päivänä. Yli kuukauden päästä, 3. maaliskuuta, mukaan lisättiin neljä käyrätorvea luomaan vaikutelmaa eräänlaisesta psykedeelisestä marssiyhtyeestä. Yksi soittajista, John Burden, on myöhemmin kertonut, ettei Beatlesin jäsenillä itselläänkään tuntunut olevan käsitystä siitä, miltä puhaltimien pitäisi kuulostaa. Ainoastaan Paul McCartney oli aktiivinen ja hyräili melodioita puhallinsoittajille sekä tuottaja George Martinille. Kun puhaltimet oli saatu nauhalle, äänitti McCartney vielä soolokitaraosuutensa.
Kappale miksattiin kahdessa osassa; ensimmäinen oli 2. helmikuuta ja toinen samana päivänä efektien asettamisen kanssa, 6. maaliskuuta 1967. Siitä otettiin kaikkiaan kahdeksan stereo- ja kaksi monomiksausta.
Kappaleet
A-puoli B-puoli
Isla de Lobos (Kanariansaaret)
Saaren korkein kohta, romahtanut tulivuoren kaldera, kohoaa 127 metriin. Saari on ollut asumaton luonnonsuojelualue vuodesta 1982 lähtien, mutta se on suosittu päiväretkikohde, jonne on lauttayhteys Corralejon kaupungista. Saaren rannoilta löytyy vielä muutamia hippien majoja, joissa he viettävät aikaa kalastellen. Viimeiset pysyvät asukkaat muuttivat pois 1960-luvulla, kun saaren majakka automatisoitiin.
Ralph Erskine
Ralph Erskinen suunnittelemia rakennuksia
<Gallery> Kuva:Ladan 2007a.jpg|Lådan ("laatikko"), Erskinen ensimmäinen Tukholman eteläpuolelle suunnittelema talo, rakennettu 1941–42, jälleenrakennettu 1989 Lovönin saarella. Image:Erskine Gyttorp Terrace houses 02.JPG|Terassitaloja Gyttorpissa, Ruotsissa 1945–1955. Image:Ortdrivaren.jpg|Ortdrivaren-korttelin rakennuksia Kirunassa Ruotsissa, 1961. </Gallery>
Adrian Kowanek
Adrian Kowanek (s. 4. lokakuuta 1977) on puolalainen muusikko ja laulaja. Hän on death metal -yhtye Atrophia Red Sunin vokalisti sekä on toiminut aiemmin myös Decapitatedissa.
Erämaa
Historia
Ihmisen historiassa erityisesti kivikauden mesoliittinen kausi (noin 8000 eaa.) perustui metsästykseen ja kalastukseen. Hyvin pian ihminen kehitti sen rinnalle maanviljelyn, ja siirryttiin neoliittiseen kauteen. Euroopan pyyntikansat vaelsivat tällöin pohjoiseen päin alueille, joilla ei kylmän ilmaston vuoksi voinut viljellä mitään. Ensimmäiset pohjoiseen vaeltaneet kansat metsästivät erityisesti peuroja jään alta vapautuneilla tundraylängöillä. Ne tosin metsittyivät melko pian, jolloin ihminen etsi muita ravinnonlähteitä, erityisesti kalastuksen, hylkeenpyynnin ja hirvenpyynnin. Tätä vaihetta kutsutaan Maglemosen kulttuuriksi.
Berkeleyn koulupiiri
Berkeleyn koulupiiri palvelee Berkeleyn asukkaita Alamedan piirikunnassa Kaliforniassa. Siihen kuuluu nykyisin 17 koulua.
Lappi-Seppälä
Lappi-Seppälä on suomalainen sukunimi, joka on muun muassa seuraavilla henkilöillä:
Yogi Bear’s Gold Rush
Pelattavuus
Pelin nimikkohahmo Jogi liikkuu sivuttain vasemmalle ja oikealle, ja ainut tapa tappaa vastaan tulevat viholliset on hypätä niiden päälle. Kuitenkin joitain vihollisia ei voi tappaa ja niitä täytyy vain vältellä, sillä Jogilla ei ole käytössään aseita. Lisäksi pelin matkalla on erinäisiä ansoja ja rotkoja.
Radikaalinen Kansanpuolue
Nousukausi
Radikaalinen Kansanpuolue osallistui maaliskuun 1945 eduskuntavaaleihin kehnolla menestyksellä, mutta se ei lannistanut puoluetta. Hentunen pysyi julkisuudessa monien oikeusjuttujensa ansiosta. Puolueen järjestämät tilaisuudet vetivät runsaasti väkeä. Puolue otti käyttöön tunnuksensa, joka sisälsi mustan vinoristin keltaisella pohjalla.
Kikka 3
Kappaleet
Kappaleiden tekijöiksi merkityt salanimet Inari Katramo, Kirsi Sunila ja Sipi Castrén ovat todellisuudessa säveltäjä-sovittaja-tuottaja Veikko Samuli sekä sanoittajat Juha Vainio ja Ilkka Vainio. Kappale "Soita Kelloain" on käännösversio kappaleesta "Ring My Bell", joka oli Anita Wardin ainoa listahitti.
Dionysia-juhlien voitot
Hesykhioksella teoksen nimi esiintyy pidemmässä muodossa, Kaupunki-Dionysian ja Lenaia-juhlan Dionysian voitot (, Nikai Dionysiakai astikai kai Lēnaikai). Tästä nimestä voidaan päätellä, että teos on luetellut Ateenan näytelmäkilpailuiden voittajia sekä kaupunki-Dionysian juhlilla että Lenaia-juhlilla.
Aristoteles kokosi tietoa näytelmäkilpailuiden voittajista myös teokseensa Näytelmäluettelot (Didaskaliai). Dionysia-juhlien voitot on saattanut olla tämän toisen luettelon eräänlainen lisäosa.
Jens Olsson
Ura
Kaudeksi 2012–2013 Olsson palasi kotimaahansa ja Malmö Redhawksin riveihin kolmivuotisella sopimuksella pelaamaan Allsvenskania. Hän oli joukkueen tehokkain puolustaja ja neljänneksi paras pistemies tehoilla 6+26=32, joilla Olsson sijoittui koko sarjan puolustajien pistepörssissä kolmanneksi. Kaudella 2013–2014 hän oli Redhawksin neljänneksi paras pistemies tehoilla 9+26=35, joilla Olsson voitti koko Allsvenskanin puolustajien pistepörssin. Hän voitti myös sarjan tehotilaston lukemalla +36. Kaudella 2014–2015 Olsson oli Redhawksin paras syöttäjä ja kolmanneksi paras pistemies tehoilla 7+27=34, joilla hän sijoittui koko Allsvenskanin puolustajien pistepörssissä toiseksi edellään vain Mora IK:n Kevin Mitchell. SHL:n (ent. Elitserien) nousukarsintasarjassa Olsson oli joukkueen paras syöttäjä Jens Jakobsin ja Mattias Perssonin kanssa. Redhawksin kausi päättyi sarjanousuun. Huhtikuussa 2015 hän teki joukkueen kanssa kolmivuotisen jatkosopimuksen.
Ryūjō (1864)
Valmistus
Alus tilattiin Alexander Hall and Sonsilta Aberdeenista Skotlannista ja se laskettiin vesille vuonna 1864. Alus valmistui 27. huhtikuuta 1869. Sen oli mahdollisesti tarkoitus päätyä etelävaltioiden laivastoon. Etelävaltioiden lunastuksen epäonnistuttua alus asetettiin halukkaiden ostettavaksi ja prinssi Kumamoto osti aluksen vuonna 1869, ja se saapui Nagasakiin tammikuussa 1870. Toukokuussa prinssi Higo osti aluksen nimeten sen Ihoshomaruksi. Vuoden lopulla hän lainasi aluksensa keisarille sotaan Tokugawa-shōgunaattia vastaan nimellä Ryūjō. Japanin sisällissodan päätyttyä alus palautettiin prinssille, joka lahjoitti sen keisarille vuonna 1870.
Rintamalotta
Elina Salo teki Rintamalotassa ensimmäisen merkittävämmän roolinsa.
Napapiiri
Maan pohjoisen napapiirin sijainti on noin 66,56° pohjoista leveyttä ja eteläisen napapiirin 66,56° eteläistä leveyttä. Koska Maan akselin kallistuskulma vaihtelee noin 41 000 vuoden jaksoissa, napapiirit liikkuvat noin 250 kilometrin vaihteluvälin sisällä. Nykyisin kallistuma pienenee, minkä vaikutuksesta napapiiri liikkuu pohjoiseen noin 14,5 metriä vuodessa. Nutaatio vaikuttaa napapiirien sijaintiin lyhyemmällä aikavälillä. Se mukaan lukien napapiirit ovat liikkuneet 2020-luvun alkuvuosina kohti päiväntasaajaa. Vuoden 2020 alussa napapiirien sijainti oli ± 66,5637820183°, ja vuoden 2024 alussa se on ± 66,5615884826°. Vuoden 2024 aikana napapiirit alkavat jälleen siirtyä kohti napoja.
Arto Rintala
Arto Rintala on kirjallisuuden suomentaja. Hän on opiskellut yleistä kirjallisuustiedettä ja kulttuurihistoriaa Turun yliopistossa sekä espanjalaista filologiaa Granadan yliopistossa.
Raatajat rahanalaiset
Raatajat rahanalaiset eli Kaski on kaskenpolttoa kuvaava Eero Järnefeltin ulkoilmamaalaus vuodelta 1893. Se ostettiin jo valmistumisvuonnaan Suomen Taideyhdistyksen kokoelmiin eli se kuuluu nykyään Ateneumin taidemuseon kokoelmiin.
Maalauksen sisältö ja tulkinnat
Raatajat rahanalaiset on nähty tolstoilaisena ja yhteiskunnallisesti kantaa ottavana maalauksena, joka kuvaa työväestön osan kovuutta. Realistinen maalaus on yhdistetty yhteiskunnan uudistamiseen ja Ilja Repinin voimakkaiden maalausten työtätekevään kansaan aikana, jolloin suomalainen älymystö taisteli Venäjästä vapautumisen puolesta. Maalausta on pidetty myös uskonnollisena teoksena, koska savu muodostaa pyhimyskehän etualan tytön pään ympärille. Maalaus on sävyltään ainutlaatuinen Järnefeltin tuotannossa. Hän teki kansankuvauksia myöhemminkin, mutta niissä oli humoristinen laatukuvamainen tunnelma.
Bykovo (Opotškan piiri)
Maantietoa
Järvi sijaitsee noin 30 kilometriä Opotškasta länteen päin. Se on 2,7 kilometriä pitkä, 0,7 kilometriä leveä ja sen pinta-ala on 75 hehtaaria. Järven muoto on pitkä ja kapea, mutta suurimman lahtensa pituudesta johtuen se on todellisuudessa ilmoitettua paljon kapeampi. Sen itäpuoli on noin 400 metriä leveä ja siellä sijaitsevat järven kaksi saarta lähellä toisiaan. Länsipäässä järven leveys pienenee ja sillä on siellä salmimainen kapeikko, joka on noin 30 metriä leveä. Järvi on 13 metriä syvä ja sen keskisyvyyskin on 7 metriä. Järven ympärillä on peltomaata, joka on pusikoitunut. Järven länsipää on asuttu ja siellä sijaitsee pieni Volkovon kylä. Kylästä lähtevä tie ohittaa järven sen pohjoispuolelta kohti länttä.
Luontoarvoja
Järvessä on runsaasti eri kalalajeja: hauki, ahven, pasuri, salakka, pasuri, suutari, karppi, ruutana, made, säyne, mutakala, rantanuoliainen ja salakka. Järvessä elää myös rapu, sekä joitakin Rutilus-suvun kalalajeja.
Mantelit
Kuvaus
Hedelmä on yleensä samettimaisella tai nukkaisella karvapeitteellä peitetty, harvemmin paljas luumarja. Mesokarppi on mehevä, joskus hedelmän kypsyessä mesokarppi kuluu pois paljastaen endokarpin. Endokarpin pinnassa on usein uria tai pieniä syvennyksiä, mutta se voi olla myös sileä.
Kirmukarmu
Pakanallisen Kirmukarmun sanotaan vainonneen kristittyjä. Kansantarinat kertovat rauhanomaisen kristinuskon levittäjän, Hunnun Herran, ja Kirmukarmun kohtaamisista. Kirmukarmu sidotutti Hunnun Herran puuhun ja jätti tämän kuolemaan nälkään. Hunnun herra ei kuitenkaan Kirmukarmun ihmetykseksi kuollut. Lopulta Hunnun herra pakeni, mutta jäi kiinni, jolloin Kirmukarmu repi häneltä kädet irti. Paikalliset kuitenkin pelastivat Hunnun herran ja sitoivat tämän käsien tyngät.
High Accuracy Radial Velocity Planet Searcher
HARPS on maailman tarkin säteisnopeusmittari ja sillä kyetään havaitsemaan tähden spektristä parhaimmillaan 1 m/s säteisnopeuksia. Se on otettu käyttöön helmikuussa 2003 ja sillä on löydetty kymmeniä eksoplaneettoja.
Kodeiini
Riippuvuus ja vieroitusoireet
Kodeiini aiheuttaa säännöllisessä käytössä riippuvuutta. Fyysiset vieroitusoireet ovat pahimmillaan muutaman päivän ajan lopettamisesta, mutta hellittävät useimmiten parissa viikossa. Psyykkinen riippuvuus eli aineen himo kestänee pidempään.
Meksikon energiapolitiikka
350px|right|thumb|[[Tuulivoimaa Meksikossa]]
Dave Pirner
Dave Pirner (oik. David Anthony Pirner, s. 16. huhtikuuta 1964 Green Bay, Wisconsin, Yhdysvallat) on yhdysvaltalainen muusikko ja lauluntekijä, joka tunnetaan parhaiten rockyhtye Soul Asylumin keulakuvana.
Comité de transition pour le salut du peuple
Kansan pelastuksen siirtymäkomitea CTSP koostui 25 jäsenestä, joista 15 oli siviilejä ja 10 asevoimien ja turvallisuusviranomaisten edustajia. Ammattiliitto UNTM:llä oli kolme edustajaa, demokratialiikkeen järjestöillä ADEMA:lla ja CNID:llä sekä ihmisoikeusjärjestö AMDH:lla kullakin kaksi ja opiskelijajärjestö AEEM:illa sekä kolmella nuorisojärjestöllä kullakin yksi. Edustajansa saivat myös maan pohjoisosan kapinallisjärjestöt MPA ja FIAA. Komitean puheenjohtajana ja valtionpäämiehenä toimi vallankaappausta johtanut everstiluutnantti Amadou Toumani Touré.
Mikrobiteoria
John Snow
Puhumalla paikallisten asukkaiden kanssa, hän osasi tunnistaa Broad Streetilla (nyk. Broadwick Streetilla) olevan julkisen vesipumpun tartunnan lähteeksi. Snow otti näytteitä pumpun vedestä ja tutki näitä kemikaaleja ja mikroskooppia käyttäen. Vaikka nämä kokeet eivät lopullisesti todistaneet veden vaarallisuutta, Snow'n tekemät tutkimukset taudin leviämisestä riittivät vakuuttamaan paikallisen raadin poistamaan vesipumppu käytöstä irrottamalla sen kahva. Tätä on yleisesti pidetty epidemian loppumisen syynä, vaikka Snow huomasi, että epidemia saattoi jo olla nopeassa laskussa.
Louis Pasteur
thumb|left|Louis Pasteur laboratoriossaan. [[Albert Edelfeltin maalaus vuodelta 1885.]] Muodollisemmat kokeet mikrobien ja sairauksien välisestä suhteesta suoritti Louis Pasteur vuosien 1860 ja 1864 välillä. Hän löysi lapsivuodekuumeen ja märkimistä aiheuttavan bakteerin verestä ja ehdotti boorihapon käyttöä tappamaan nämä mikrobit ennen synnytystä ja sen jälkeen.
Robert Koch
Robert Koch tunnetaan siitä, että hän kehitti neljä peruskriteeriä (Kochin postulaatit) joilla voidaan tieteellisesti luotettavalla tavalla osoittaa, että tietty sairaus on tietyn eliön aiheuttama. Nämä postulaatit kasvoivat hänen uraauurtavasta työstä pernaruton parissa, jossa hän käytti puhdistettuja viljelmiä sairaista eläimistä eristetystä taudinaiheuttajasta.
David Berkowitz
Nimi ”Samin poika” oli peräisin Sam Carr -nimiseltä naapurilta, joka oli myös vuokraisäntä. Berkowitz väitti Carrin olevan demoni, jonka paha labradorinnoutaja käski häntä tappamaan. Viranomaiset huomasivat tammikuussa 1977 tapahtuneen 4. hyökkäyksen jälkeen Berkowitzin uhrien olevan joko pareja tai teinityttöjä, joilla oli pitkä, tumma tukka. Berkowitz pidätettiin 10. elokuuta. Hän oli saanut pysäköintisakon viimeisimmän rikospaikan läheisyydessä, mikä johdatti etsivät hänen luokseen. Berkowitz tunnusti heti. Hänet tuomittiin 12. kesäkuuta 1978 kuuteen elinkautiseen vankeuteen (vähintään 365 vuotta).
Berkowitz elokuvissa
Spike Lee ohjasi Berkowitzista elokuvan Summer of Sam (1999), jossa Berkowitzia esittää Michael Badalucco.
Apple A4
Apple A4 pohjautuu ARM-arkkitehtuuriin, ja se sisältää yhden gigahertsin kellotaajuudella toimivan Cortex-A8-suoritinpiirin sekä PowerVR SGX 535 -näytönohjainpiirin.
Greta von Frenckell-Thesleff
Teoksia
Nimellä Greta von Frenckell-Thesleff: Nimellä Greta Thesleff:
Cajamarcan alue
Alue tunnetaan maitotuotteistaan. Siellä on myös säilynyt monia rakennelmia espanjalaisia edeltäneeltä ajalta, ja luontokohteita kuten Cutervon kansallispuisto
Tarifa
Sijainti kahden meren kohtaamispisteessä tekee Tarifasta hyvän lainelautailukohteen. Kaupungista löytyy myös hyvin säilynyt linna, Castillo de Guzmán sekä arabialaistyylinen vanha kaupunki. Tarifa on tunnettu paleoliittisista kalliomaalauksista, joita löytyy muun muassa Cueva del Moron luolasta. Ilmasto Tarifassa on kuiva, mutta lämpötilat eivät yllä niin korkealle kuin esimerkiksi Sevillassa tai muualla sisämaassa. Tarifan alueelle ulottuu myös Euroopan eteläisin luonnonsuojelualue, Parque Natural del Estrecho. Kaupungissa järjestetään vuosittain afrikkalaisen elokuvan festivaali, Festival de Ciné Africano.
Danny Rolling
Teloitus
Rolling tuomittiin rikoksistaan lähes neljä vuotta myöhemmin, ja hän sai jokaisesta murhasta kuolemantuomion. Hänet teloitettiin myrkkyruiskeella 25. lokakuuta 2006, kun korkein oikeus oli kumonnut hänen viimeisen valituksensa.
Marko Mäkinen
Ura
Mäkinen kuitenkin jatkoi pelaamista säännöllisen epäsäännöllisesti kuuden kauden ajan Paimion Hakan II-divisioonajoukkueessa. Kaudelle 2018–2019 Mäkinen siirtyi pelaamaan IV divisioonaan Paimion Kiekkoseuraan.
Kardiótissan luostari
thumb|left|240px|Kerán Kardiótissan luostarin pääkirkko. Luostarin tarkkaa perustamisaikaa ei tunneta. Se sijoittuu vuosien 961–1204 välille. Perustaminen ja luostarin nimi liittyy todennäköisesti alueella vaikuttaneeseen ihmeitätekeväksi uskottuun 800-luvulta peräisin olevaan Neitsyt Marian (Kyría > Kerá) ikoniin. Kerrotaan, että ikoni vietiin ikonoklasmin aikana Konstantinopoliin, mutta palasi saarelle ihmeellisellä tavalla. Venetsialaisvallan aikana ikoni vietiin Roomaan ja se on nykyisin kaupungin Pyhän Alfonson kirkossa. Roomaan viety ikoni korvattiin toisella vastaavalla vuonna 1735. Myös sitä pidetään ihmeitätekevänä. Luostarin nimi on siirtynyt läheisille Kerán ja Áno Kerán kylille.
Luostarin pääkirkko (katholikon) on omistettu Neitsyt Marian syntymälle. Kirkko on muodostunut neljässä vaiheessa lisäämällä alkuperäiseen kirkkoon lisää huoneita ja pienempi kappeli. Kirkon seinämaalaukset ovat 1300-luvulta. Luostari on hallinnoltaan stauropegiaalinen.
Barbie: Joutsenlampi
Juoni
Pienessä kylässä elää tyttö nimeltä Odette. Hän on kylän leipurin tytär ja auttaa usein leipomisessa. Kerran kun Odetten isä on poissa, ilmestyy kaupunkiin yksisarvinen, jonka asukkaat aikovat tappaa. Odette lähtee seuraamaan yksisarvista, joka menee sisään aukaisemaansa salaiseen käytävään. Odette kerkeää parahiksi ennen kuin sisäänkäynti menee umpeen. Odette huomaa olevansa taikametsässä, jossa eläimet osaavat puhua. Hän onnistuu vanhassa kivessä olevalla taikakiteellä vapauttamaan yksisarvisen, Lilan, joka oli juuttuneena pensaikkoon. Pian Odette tapaa metsän Keijukaiskuningattaren, joka kertoo ilkeästä serkustaan Rothbartista, joka haluaa koko metsän itselleen. Pian Odette ja Lila törmäävätkin Rothbartiin, joka muuttaa Odetten joutseneksi. Keijukaiskuningatar onnistuu murtamaan taian, mutta vain yön osalta. Sen jälkeen Odette on siis päivisin joutsen ja öisin ihminen.
Yle Sápmi
Sisältö
Yle Sápmi tuottaa sisältöjä kaikilla Suomessa puhuttavilla kolmella saamen kielellä internetiin, radioon ja televisioon. Joitain sisältöjä käännetään myös suomeksi. Radiossa Yle Sápmilla on oma radiokanava Yle Sámi Radio, joka lähettää ohjelmaa arkiaamuisin ja -iltapäivisin. Muutoin taajudella kuuluu Yle Radio Suomi. Televisiossa Yle Sápmilla ei ole omaa kanavaa, mutta sillä on oma valtakunnallinen uutislähetyksensä, Yle Ođđasat. Se lähetetään joka arkipäivä Yle TV1:llä. Lisäksi Yle Sápmi tuottaa sisältöä yhteispohjoismaalaiseen uutislähetykseen, Ođđasatiin, jota lähetetään niin ikään Yle TV1:ssä arkisin. Yle Sápmin tuottamat radio- ja tv-sisällöt löytyvät myös Yle Areenasta.
Konfetti
Konfettien siivoaminen
Konfettien käyttö jättää huvitilaan jälkensä ja niiden laadusta riippuen siivoaminen saattaa olla isokin urakka. Käyttökelpoiseksi välineeksi on osoittautunut lehtipuhallin, joka kytketään imemään ilmaa.
Energia Venezuelassa
Energia Venezuelassa käsittelee energiantuotantoa ja energiankulutusta Venezuelassa.
Energianlähteet
Vuonna 2020 Venezuelassa tuotettiin 319 000 terajoulen edestä öljyä, 470 000 TJ maakaasua ja 225 000 TJ vesivoimaa. Öljyn ja maakaasun tuotanto vähenivät rajusti 2010-luvun kuluessa.
Elias Kaskinen
Yksityiselämä
Kaskinen muutti 16-vuotiaana Lohjalta opiskelemaan Helsinkiin Kallion lukioon, josta hän valmistui keväällä 2011. Kaskinen on opiskellut Sibelius-Akatemiassa musiikkikasvatusta, pop-jazzkonservatoriossa kontrabasson soittoa ja Metropolia Ammattikorkeakoulussa musiikkituotantoa ja säveltämistä.
Jääkiekon SM-sarjakausi 1959–1960
Sarjataulukko
Sarjasta putosivat Kokkolan Hermes ja Hämeenlinnan Pallokerho. Tilalle nousivat Töölön Vesa ja Oulun Kärpät.
Ivanka Trump
Elämä ja ura
Ivanka Trump on kiinteistömoguli Donald Trumpin ja tsekkoslovakialaissyntyisen Ivana Trumpin keskimmäinen lapsi. Hänen kutsumanimensä "Ivanka" on hänen virallisen etunimensä Ivana deminutiivi tšekin kielessä.
Ivanka Trumpista tuli presidentin neuvonantaja maaliskuussa 2017. Hän lakkautti muotibrändinsä heinäkuussa 2018 ja ilmoitti haluavansa keskittyä työhönsä Valkoisessa talossa.
Pošehonje
Nykyään Pošehonje on maatalousalueen keskus, jossa on lähinnä elintarvike- ja puunjalostusteollisuutta. Kaupunki tunnetaan Pošehonski-nimisestä juustolaadusta.
Kyrösjärven alue
Kyrösjärven lähialue (35.521)
Mylly-Kartunjoki on Mylly-Kartunjoen valuma-alueen (35.522) laskuojoki, joka laskee kapeasuiseen Uuraslahteen. Se kuvaillaan tarkemmin alla. Villinoja laskee Kovelahden puoliväliin Mansoniemessä. Tämänkin valuma-alue (35.523) kuvataan tarkemmin alla.
Leena Häkinen
Häkinen oli suosittu näyttelijä useissa studiokauden suomalaisissa elokuvissa, usein Martti Katajiston kanssa romanttisissa kansankomedioissa. Hänelle kertyi toistakymmentä elokuvaroolia. Merkittävimmät Häkisen elokuvista ovat Kanavan laidalla, Maija löytää sävelen, Vihaan sinua – rakas, Pitkäjärveläiset ja Rintamalotta.
Piikkinuoliaiset
Levinneisyys ja elintavat
Piikkinuoliaislajeja tavataan läpi Euroopan ja Aasian aina Kaakkois-Aasiaan asti. Eniten lajeja elää Etelä- ja Kaakkois-Aasiassa. Ne ovat makeiden vesien kaloja, joita tavataan järvistä, joista ja puroista. Piikkinuoliaiset elävät lähellä pohjaa. Niiden ravintoa ovat pienet selkärangattomat eläimet, kuten madot ja hyönteisten toukat, ja eräät lajit syövät myös levää. Piikkinuoliaisten kutuaika on keväällä huhti-toukokuussa.
Arthur Rackham
thumb|Arthur Rackham: Alberich ja Hagen. Arthur Rackham (19. syyskuuta 1867 Lontoo – 6. syyskuuta 1939 Limpsfield, Surrey) oli englantilainen kuvittaja. Hänet tunnetaan useista satukuvituksistaan (mm. Liisan seikkailut ihmemaassa) sekä Nibelungin sormuksen ja kuningas Arthurin legendojen kuvituksista.
Mikko Heikkinen
thumb|150px|[[Rovaniemen lentoasema, 1992.]] thumb|150px|Max Planck -tutkimusinstituutti, Dresden, 2001. thumb|150px|Flooranaukio-Lontoonkuja, sisäpihalta, 2011. Mikko Johannes Heikkinen (s. ) on suomalainen arkkitehti. Hänellä on ollut toimisto yhdessä Markku Komosen kanssa vuodesta 1974. Heikkinen on Aalto-yliopiston taiteiden ja suunnittelun korkeakoulun arkkitehtuurin professori.
Satu Taavitsainen
Vuoden 2023 eduskuntavaaleissa Taavitsainen oli ehdolla Liike Nytin listalla. Hän sai 1 325 ääntä eikä tullut valituksi.
Australian edustajainhuone
Viimeisimmät vaalit pidettiin vuonna 2022, jossa työväenpuolue sai 77 paikkaa, ja uudeksi pääministeriksi nousi Anthony Albanese.
Amazonasin alue
thumb|250px|Alue Perun kartalla Amazonasin alue on yksi Perun hallinnollisista alueista. Se sijaitsee maan pohjoisosassa Ecuadorin vastaisella rajalla. Suurin osa alueesta on sademetsää, mutta noin neljännes on Andien vuoristoa. Marañón-joen lähde on vuoristossa Amazonasin alueella.
Bridget Jones: Elämä jatkuu
Juoni
Bridget tapaa Markin eräässä lakitoimistossa ja pyytää tätä ottamaan hänet takaisin. Mark kosii Bridgetiä, joka vastaa myöntävästi. Elokuva päättyy Bridgetin vanhempien uusiessa vihkivalansa ja Bridgetin napatessa itselleen hänen äitinsä heittämän hääkimpun.
Dred Scott
Dred Scott (n. 1799 – 17. syyskuuta 1858) oli afroamerikkalainen orja, joka taisteli oikeusteitse vapaudestaan Yhdysvalloissa 1800-luvun puolessa välissä. Hänen mukaansa on nimetty maan korkeimman oikeuden päätös Dred Scott vastaan Sandford.
Riek Machar
Elämäkerta
Macharin kriitikot pitivät ajan myötä hänen valtaansa liian suurena ja maan presidentti Salva Kiir erotti hänet varapresidentin tehtävistään heinäkuussa 2013 ilman ilmoitettua syytä. Machar vastasi tähän ilmoittamalla haastavansa Kiirin ja Etelä-Sudanin kansanvapautusliikkeen tulevissa vuoden 2015 vaaleissa. Vielä tuolloin hän kehotti kannattajiaan pidättäytymään väkivallasta, sanoen Kiirin käyttävän sitä tekosyynä hätätilan julistamiseksi. Maan hallituksen joukkojen otettua yhteen kapinoineiden armeijan jäsenten kanssa pääkaupunki Jubassa, Kiir syytti Macharia vallankaappauksen suunnittelusta. Molemmat osapuolet ovat sittemmin ajoittain luvanneet lopettaa taistelut, jotka ovat tästä huolimatta edelleen jatkuneet.
Salomé (laulaja)
Hänen kappaleensa Vivo cantando oli yksi vuoden 1969 Eurovision laulukilpailun neljästä voittajasta (Espanjan lisäksi muita voittajia olivat Alankomaat, Iso-Britannia ja Ranska). Salomé levytti Vivo cantandon vuonna 1969 kahdeksalla kielellä: espanjaksi, katalaaniksi, baskiksi, ranskaksi, saksaksi, italiaksi, englanniksi ja serbokroatiaksi.
Profeetta Elian luostari
Luostari on perustettu vuonna 1711. Se on omistettu profeetta Elialle. Hallinnoltaan luostari on stauropegiaalinen. Luostari oli aiemmin vauras ja sillä oli muun muassa oma laiva kaupankäyntiä varten. 1800-luvulla luostari oli merkittävä paikallinen kulttuurikeskus ja siellä toimi vuosina 1806–1845 koulu, joka opetti kreikan kieltä ja kirjallisuutta. Vuonna 2011 luostarissa oli 19 asukasta.
Kuningatar Blanka
Maalauksen aihe perustuu Zacharias Topeliuksen satuun ”Blankan ratsastaja” Lukemisia lapsille -kirjassa. Sadussa kuningatar Blanka Namurilainen laulaa pojalleen prinssi Haakonille pojan tulevasta morsiamesta. Blanka oli 1300-luvulla elänyt Maunu Eerikinpojan puoliso ja Ruotsin sekä Norjan kuningatar.
Paavo Nurmen stadion
Ominaisuudet
Pääkatsomossa on noin 4 000 istumapaikkaa ja kenttää ympäröivään maavallikatsomoon mahtuu noin 9 000 katsojaa. Stadionin yleisöennätys on Paavo Nurmen syntymän satavuotisjuhlakisoista vuodelta 1997, joita seuraamassa stadionilla oli 13 700 katsojaa. Stadionilla on myös kioski.
Peukestas
Vuonna 317 eaa. Peithon yritti saada Aleksanterin valtakunnan itäiset maakunnat valtansa alle. Peukestas ja muut maakuntien satraapit kokosivat armeijansa Susassa. Paikalle saapui myös Eumenes Kardialainen, jonka Makedonian hallitsija Polyperkhon oli lähettänyt Aasiaan kukistamaan kapinoivan Antigonos I:n. Peukestas liittyi Eumeneksen joukkoon, koska tämä edusti Makedonian laillista hallitsijaa. Antigonoksen ja Eumeneksen joukot kohtasivat Paraitakenen taistelussa vuonna 317 eaa., mutta taistelu päättyi tasapeliin. Seuraavana vuonna käydyssä Gabienen taistelussa Peukestas petti Eumeneksen ja poistui taistelukentältä joukkojensa kanssa. Peukestas antautui Antigonokselle sen jälkeen kun tämä oli kukistanut Eumeneksen. Antigonos piti kuitenkin Peukestasta liian vaarallisena ja riisti häneltä Persiksen hallinnon. Peukestaan elämästä tämän jälkeen ei ole paljoakaan tietoa.
Matthias Calonius
Huomionosoituksia
thumb|right|180px|Caloniusta esittävä postimerkki vuodelta 1935. Calonius on kaiketi Suomen kuuluisin lakimies. Caloniuksen mukaan on nimetty Turun yliopiston oikeustieteellisen tiedekunnan päärakennus Calonia. Matthias Caloniuksen mukaan nimetty Caloniuksenkatu on sekä Helsingin Töölössä että Porvoon Hornhattulassa. Hänen muistoaan vaalii nimikkoseura.
José Canalejas
Canalejas oli koulutukseltaan filosofian tohtori ja hän työskenteli Madridin yliopiston kirjallisuuden laitoksen luennoitsijana vuodesta 1873. Hänet valittiin Espanjan parlamenttiin eli cortesiin ensi kerran vuonna 1881. Hän toimi muun muassa yleisten töiden ministerinä ja oikeusministerinä 1888, valtiovarainministerinä 1894–1895 sekä maatalous-, teollisuus- ja kauppaministerinä 1902. Canalejas kohosi vähitellen Espanjan liberaalien johtohahmoksi. Hän pyrki ohjaamaan Liberaalipuolueen politiikka maltillisen sosiaaliliberalismin suuntaan.
Acid rock
Acid rock eli happo-rock on rockmusiikin erityisesti 1960-luvun jälkipuoliskolla suosiossa ollut tyylilaji. Acid rock -nimeä käytetään usein kuvaamaan psykedeelisen rockin esittäjien musiikkia, jossa tyypillisiä olivat pitkät soolot, sekä suuri improvisointi, erityisesti live-esityksissä.
Tarakan
Historiaa
Toisessa maailmansodassa japanilaiset valtasivat Tarakanin 11. tammikuuta 1942. Saarta puolustaneet 1300 hollantilaissotilasta tapettiin. Saarelta käsin pystyttiin kuljettamaan polttoainetta japanilaisille joukoille. Vuoteen 1944 mennessä japanilaisilla ei ollut enää tarpeeksi öljytankkereita kuljettamaan öljyä jalostettavaksi. Filippiinienmeren taistelun jälkeen kesäkuussa 1944 japanilaiset joutuivat tankkaamaan lentotukialuksensa jalostamattomalla raakaöljyllä, mikä ei soveltunut laivan koneille. Palamisessa syntyneet reaktiot aiheuttivat tulipaloja ja räjähdyksiä, joiden seurauksena japanilaiset menettivät lentotukialukset Taihōn, Shōkakun ja Hiyōn. Myöhemmin australialaiset joukot tekivät invaasion saarelle vapauttaen sen japanilaismiehitykseltä kesäkuussa 1945.
Ontario Highway 401
Highway 401 (Tunnetaan myös nimellä Macdonald–Cartier Freeway) on eteläisessä Ontariossa, Kanadassa sijaitseva valtatie. Tie saa alkunsa Windsorin kaupungista, lähellä Yhdysvaltain rajaa ja johtaa eteläisessä Ontariossa sijaitsevan Suur-Toronton talousalueen kautta Québecin provinssin rajalle, josta se jatkuu Autoroute 20 -tienä Montréaliin. Tie on myös Québecin–Windsorin käytävän tärkein liikennereitti.
Reitti
Moottoritie ohittaa Ajaxin ja Whitbyn kaupungit sekä kulkee Oshawan läpi. Pian tämän jälkeen tie kulkee suurelta osin maaseudun ja metsämaiden lävitse. Ohitettuaan Bellevillen, Napaneen ja Kingstonin kaupungit se myötäilee suurelta osin Saint Lawrence -joen rantaa. Ennen saapumistaan Québecin rajalle tie kulkee Cornwallin kaupungin pohjoispuolelta. Québecin puolella sen nimeksi vaihtuu Autoroute 20.
Aileen Wuornos
Aileen (Lee) Carol Wuornos (alun perin  Aileen Carol Pittman) (29. helmikuuta 1956 Troy, Michigan – 9. lokakuuta 2002 Florida) oli amerikansuomalainen sarjamurhaaja, joka tuomittiin kuolemaan Floridassa vuonna 1992. Wuornos tunnusti tappaneensa seitsemän miestä, joista jokainen oli hänen mukaansa yrittänyt raiskata hänet hänen toimiessaan seksityöntekijänä eli prostituoituna. Wuornos kuitenkin myönsi myöhemmin, että hän valitsi uhrinsa etukäteen ja että hän ei tappanut miehiä itsepuolustustarkoituksessa. Wuornos teloitettiin myrkkyruiskeella vuonna 2002. Hän oli kymmenes Yhdysvalloissa ja toinen Floridassa teloitettu nainen sitten vuoden 1976, jolloin kuolemanrangaistus otettiin Yhdysvalloissa jälleen käyttöön. Wuornos oli lesbo ja hänen miehiin kohdistunut toimintansa toi yhteiskunnallista maineheittaa seksuaalivähemmistöille ja feminismille.
Nuoruus
Britta Wuornos kuoli heinäkuussa 1971. Virallinen kuolinsyy oli maksan pettäminen, mutta myöhemmin Diane syytti Lauria hänen tappamisestaan. Isoäitinsä kuoleman seurauksena Aileenin ja Keithin holhous siirtyi oikeuden vastuulle. Tämän jälkeen 15-vuotias Aileen lähti kotoaan isoisänsä pois ajamana. Hän kertoo eläneensä metsässä ja nukkuneensa autossa sekä myyneensä seksiä. Kylmyyden takia hän lähti etelään, Floridaan, jossa eli liftaamalla kaduilla ja myymällä seksiä. Hän kertoo dokumentin haastatteluissa perheen hajoaminen ja kaduilla eläminen olivat syyt, jotka veivät asiat hänen mukaansa pieleen. Dokumentissa hän kiroaa äitinsä, joka jätti heidät. Aileen ei koskaan oppinut tunteemaan häntä, koska oli vain 6 kk ikäinen äidin lähtiessä.
Kirjallisuus ja elokuvat
Virolainen kirjailija Miina Hint on julkaissut vuonna 2002 140-sivuisen kirjan Märkmeid surmamõistetu kambrist / Notes from the Condemned Chamber, joka kertoo Aileen Wuornoksen elämästä. Kirjan tekstit ovat viron- ja englanninkielisinä.
Seta
Organisaatio
Seta on kattojärjestö, johon kuuluu 25 paikallista ja 14 valtakunnallista jäsenjärjestöä. Osa järjestöistä on aloittanut toimintansa toisella nimellä jo ennen kattojärjestöä.
Dodge the Dodo
Dodge the Dodo on Esbjörn Svenssonin jazz-sävellys. Kappale löytyy Svenssonin Esbjörn Svensson Trion E.S.T. Live -äänitteeltä, jolla on tämän kappaleen livetaltiointi Sveitsin Montreux'stä vuodelta 1999.
Seta
Tavoitteet ja toiminta
Setan ylläpitämä, Helsingissä sijaitseva Sukupuolen moninaisuuden osaamiskeskus tarjoaa tietoa sukupuolen moninaisuudesta sekä palveluita trans- ja intersukupuolisille ihmisille ja heidän läheisilleen sekä ammattilaisille, viranomaisille ja yhteisöille, joita sukupuolen moninaisuus koskettaa. Osaamiskeskuksen nimi oli aiemmin Transtukipiste.
Setan jäsenjärjestö Helsinki Pride -yhteisö järjestää vuosittain Helsinki Pride -tapahtuman osana maailmanlaajuista Pride-liikettä. Helsinki Pride on Suomen suurin seksuaali- ja sukupuolivähemmistöjen tapahtuma, ja sen kävijämäärä on kymmeniätuhansia. Vuoden 2018 Pride-kulkueeseen osallistui poliisin arvion mukaan 100 000 ihmistä, ja se on näin yksi Suomen kaikkien aikojen suurimmista yleisötapahtumista. Tapahtuma tunnettiin aiemmin Vapautuspäivinä. Muut Setan jäsenjärjestöt järjestävät Pride-tapahtumia epäsäännöllisemmin.
Corinne Schmidhauser
Schmidhauser voitti pujottelun maailmancupin kaudella 1986–1987. Maailmancupin kokonaiskilpailussa hän oli samalla kaudella kahdestoista. Kaudella 1987–1988 hän oli pujottelucupissa kuudes. Hän voitti neljä maailmancupin pujottelukilpailua, oli kerran toinen ja kaksi kertaa kolmas.
Mormonismin perhekäsitys
MAP-kirkon nykyinen perhenäkemys on esitetty tiivistettynä Kirkon Perhejulistuksessa.
Perheenjäsenten roolit
Perheen isän kutsumuksena on toimia perheen päänä, sen huoltajana ja suojelijana. Miehen asema perheen päänä ei kuitenkaan tarkoita hänen mielivaltaista johtoaan. Miestä kehotetaan ottamaan esikuvakseen Kristuksen uhrautuva rakkaus hänen johtaessaan perhettään. Myös perheen muilla jäsenillä tulee olla sananvaltaa perheen asioihin. Isän tehtävä on pitää huolta perheen ajallisesta toimeentulosta, hyvinvoinnista ja turvallisuudesta. Isän erityinen hengellinen kutsumus on kuitenkin pappeus. Perheenisä on ennen muuta pappi omalle perheelleen. Hän johtaa perheen rukoushetkiä ja kirjoitusten tutkisteluja, rukoilee perheensä puolesta ja antaa sille papillisia siunauksia.
Vaimon ensisijainen kutsumus on äitiys. Hänen tulee olla hyvä perheenäiti, joka pitää huolta perheen ajallisesta hyvinvoinnista ja kodin siisteydestä sekä lasten kasvatuksesta. Tosin myös isien odotetaan osallistuvan kotitöihin ja kasvatukseen. Pienten lasten äitien työssäkäyntiä ei pidetä kirkossa hyvänä asiana, vaikka ymmärretäänkin tämän joskus olevan taloudellisesti välttämätöntä.
Lapset ovat MAP-kirkon opetuksessa tärkeällä sijalla. Koska maailmaan syntyvät lapset ovat mormoniteologian mukaan Taivaallisen Isän ja Äidin henkilapsia, joille vanhemmat antavat ruumiin, katsotaan vanhempien olevan vastuussa heidän kasvattamisestaan myös Taivaallisille vanhemmille. Vanhempien odotetaan pitävän huolta lasten ajallisesta hyvinvoinnista ja kasvatuksesta. Vanhempien tulee suojella lapsiaan pahalta ja opettaa heille hyvää. Erityisen tärkeää on lapsen uskonnollinen kasvatus. Lapsia tulee opettaa rukoilemaan, tutkimaan pyhiä kirjoituksia ja etsimään elämässään Jumalan johdatusta. Kirkko tukee lapsien uskonnollista kasvatusta esimerkiksi Alkeisyhdistyksen ja pyhäkoulun avulla. Lapsien odotetaan toimivan perheensä hyväksi ja tuottavan vanhemmilleen iloa ja mielihyvää.
Pertti Hakanen
Hakanen toimii tällä hetkellä maa- ja metsätalousministerin erityisavustajana alanaan maatalous. Hän on toimivapaalla MTK:n järjestöpäällikön tehtävästä.
Japanintuomi
Luokittelu
Friedrich Anton Wilhelm Miquel kuvasi lajin tieteelle vuonna 1864 nimellä Prunus padus var. japonica Philipp Franz von Sieboldin keräämien näytteiden perusteella. Vuonna 1883 pietarilainen Karl Ivanovitš Maksimovitš totesi aiempaa kirjallisuutta tutkittuaan japanintuomen olevan erillinen kasvilaji ja nimesi sen Asa Grayn mukaan Prunus grayanaksi.
Etyylimalonihappo
Etyylimalonihappo (C5H8O4) on dikarboksyylihappo ja malonihapon etyylijohdannainen. Etyylimalonihappo on osa isoleusiiniaminohapon aineenvaihduntaa.
Sammallahdenmäki
Sijainti
Unto Salon mukaan Sammallahdenmäki kuuluu Rauman seudun kulttuuriprovinssiin, joka oli rannikon eteläisin provinssi. Sille oli varhaismetallikaudella tyypillistä rikkonainen ja korkeakallioinen saaristorannikko. Provinssin alueella on useita näköalahuipuille koottuja röykkiöitä.
Tuhkakarvajalka
Koko ja ulkonäkö
Toukka muistuttaa melko paljon rämekarvajalan (Gynaephora selenitica) toukkaa. Se on musta ja kauttaaltaan valkoisten tai kellertävien karvojen peittämä. Selkäpuolella on viisi mustaa tuuheaa karvatupsua, jotka ovat sivuilta valkoiset. Pään molemmin puolin on lyhyet, eteenpäin suuntautuneet mustat tupsut ja toukan peräpäässä on pitkä ja tuuhea musta karvatupsu. Täysikasvuinen toukka on 40–45 mm pitkä.
Levinneisyys ja lentoaika
Tuhkakarvajalan levinneisyys ulottuu Keski- ja Pohjois-Euroopasta Venäjän poikki Itä-Siperiaan. Suomessa sitä tavataan paikoittaisena koko maassa, joskin laji on selvästi yleisempi etelä- ja keskiosissa. Perhoset lentävät yhtenä sukupolvena kesä-heinäkuun vaihteesta elokuun alkuun.
Sammallahdenmäki
Röykkiöt ja niiden historia
Radiohiiliajoituksen perusteella vanhimmat hautaröykkiöt ovat jaksolta 1300–1000 eaa. Selvästi alempana oleva paasiarkkuröykkiö on nuorin, ja se on vuosilta 170 eaa. – 82 jaa. Varhaisimmat hautaukset tehtiin pronssikaudella, jolloin maan merkitys on alkanut kasvaa, koska tuolloin Suomessa alettiin raivata ja muokata maata. Röykkiöiden on siksi katsottu kertovan suvun maan rajoista. Haudat saatettiin sijoittaa meren rannalle, koska ihmisten maailmaa ympäröineen meren kautta vainaja pystyi menemään vainajien maahan. Vainajat oli poltettu ennen hautaamistaan röykkiöön. Luut oli ensin myös puhdistettu noesta. Röykkiöitä käytettiin usein pitkään, vaikka yksittäinen röykkiö rakennettiinkin yhtä vainajaa varten. Niihin haudattiin myöhemmin suvun muita jäseniä ja niitä samalla laajennettiin ja kivikerrosta kasvatettiin.
Esine- ja luulöydöt
Röykkiön 31 paasiarkusta löytyi puolestaan sarjarannerenkaan katkelma, jonka lähin vastine on tiedossa Porin rajakalmistosta. Porin röykkiö on ajoitettu vanhempaan roomalaiskauteen ajalle 0–200 jaa. Rannerengastyyppiä pidetään balttilaisena.
Stéphane Sessègnon
Stéphane Sessègnon (s. 1. kesäkuuta 1984 Allahé Beninin kansantasavalta) on beniniläinen jalkapalloilija, hän pelaa keskikentällä. Hän edustaa Englannin Valioliigassa pelaavaa Sunderlandia.
Mustapiikkimonni
Ulkonäkö ja koko
Kala on 15–40 cm pitkä. Se on enimmäkseen musta tai tummanharmaa, mutta vatsapuoli on vaalemman harmaa.
Ravinto
Kala syö kasveja, muita kaloja ja selkärangattomia eläimiä.
Leikkiviä poikia rannalla
Leikkiviä poikia rannalla (myös: Kolme lasta veden äärellä ) on Albert Edelfeltin maalaus vuodelta 1884. Edelfelt maalasi sen Haikossa, ja se kuuluu hänen tunnetuimpiin töihinsä. Maalaus kuvaa kesäistä näkymää, jossa kolme saaristolaispoikaa uittaa pientä kaarnavenettä meren rannalla. Taustalla näkyy rahtialuksia, kaupungin kattoja ja savupiippuja.
Pariisin vaikutteet olivat nostaneet ulkoilmamaalauksen sekä ohikiitävien hetkien ja tunnelmien kuvaamisen tärkeälle sijalle. Myös Edelfelt pyrki siirtymään ihanteellisten historiamaalausten sankareista kuvaamaan uudentyyppisiä arkisempia aiheita ja aistivaikutelman tavoittamista. Valo ja sen heijastukset vedessä ovat maalauksessa etusijalla. Edelfelt tutkikin valon heijastuksia monissa luonnoksissa. Hän palkkasi malleiksi kaksi haikkolaispoikaa. Paidattomien poikien mallina on ollut sama poika.
Pyynikki-juoksu
Pyynikki-juoksu on juoksukilpailu, jonka järjestää vuosittain Tampereen Urheilijat -38. Vuonna 2017 Pyynikki-juoksu järjestettiin 30. huhtikuuta. Pyynikki-juoksun lähtö ja maali ovat Ratinassa. Reitti kulkee Laukonsillan kautta kohti Pyynikkiä. Pyynikissä reitin varrella ovat muun muassa Pyynikin kesäteatteri, Varalan urheiluopisto ja Pyynikin näkötorni.
J. Lee Thompson
1980-luku
The Ambadassor (1984) oli yksi näyttelijä Rock Hudsonin viimeisistä elokuvista, Kuningas Salomonin kaivokset (King Solomon's Mines, 1985) oli julkaisuvuotensa hitti ja Tulijalka (Firewalker, 1986) oli Chuck Norrisin ja Louis Gossett Jr:n tähdittämä b-luokan toimintarymistely.
Armisvesi
Armisvesi on Keski-Suomessa Hankasalmen itäosassa ja pieneltä osin Pohjois-Savon Rautalammilla sijaitseva keskikokoinen järvi, joka kuuluu Rautalammin reittiin. Pynnönsalmi jakaa järven pienempään läntiseen ja suurempaan itäiseen osaan. Itäisen osan selkävedet ovat nimeltään Savonselkä ja Kinonselkä. Huomattava etelään pistävä lahti on Hallanlahti. Sen juurella on Hiidenvuoreksi nimetty jyrkkäreunainen kallio. Järven suurin saari on Honkasaari. Reitin vedet laskevat Suolikoskea alas Suoliveteen ja sieltä Masonjokea Hankaveteen. Järvi on kovapohjainen ja kivikkoinen, ja pohjassa on pari syvännettä jyrkkine rantoineen.
Olympias
Kukistettuaan kreikkalaiset vuonna 338 eaa. Filippos meni naimisiin Attaloksen veljentyttären Kleopatran kanssa. Ilmeisesti Kleopatra otti avioliiton yhteydessä uudeksi nimekseen Eurydike, joka oli muun muassa ollut Filippoksen äidin nimi. Tästä närkästyneenä Olympias lähti veljensä Aleksanterin luokse Molossiaan. Aleksanteri seurasi äitinsä mukana mutta palasi pian takaisin Makedoniaan. Vuonna 336 eaa. Filippos antoi Epeiroksen kuningas Aleksanterille hänen ja Olympiaan tyttären Kleopatran vaimoksi. Kun Filippos murhattiin häiden yhteydessä lokakuussa 336 eaa., epäilivät monet Olympiasta ja Aleksanteria. Olympias antoi murhata Filippoksen vaimon Eurydiken ja hänen lapsensa Karanoksen sen jälkeen kun Aleksanteri oli julistettu Makedonian kuninkaaksi.
Filippiinit talviolympialaisissa 2014
Filippiinit osallistuu yhden urheilijan suuruisella joukkueella Sotšin talviolympialaisiin 2014. Maa osallistui ensimmäistä kertaa talviolympialaisiin Sapporossa, Japanissa vuonna 1972. Filippiinejä edusti tuolloin kaksi urheilijaa alppihiihdossa.
Black Album (Kari Peitsamo)
Black Album on Kari Peitsamon albumi, joka julkaistiin 17. maaliskuuta 2010. Kokoelmat mukaan luettuna se on hänen 56. albuminsa.